2006 में राजस्थान के अलवर जिले में 26 वर्षीया जर्मन टूरिस्ट का बलात्कार करने के जुर्म में बिट्टी को सात साल की जेल की सजा सुनाई गई थी. उसी साल दिसंबर में उसे पैरोल मिला और वह फरार हो गया. फरार होने के बाद वह लंबे समय तक लापता रहा और इस दौरान उसने अपना नया जीवन पहले टीचर, फिर एमबीए छात्र और अंत में बैंककर्मी के रूप में बिताना शुरू कर दिया. इस दौरान उसने आंध्र प्रदेश के पुट्टपर्थी और केरल के पास कन्नूर में रहते हुए फर्जी कागजातों और झूठ की मदद से अपने पिछले जीवन के बारे में मनगढ़ंत कहानी तैयार कर ली.